text: Hvem er bedst i Trekantområdet - VB eller FC Fredericia
  01 august 2010 kl. 10.36
  Fredericia var kun et mulehår fra oprykning til superligaen - Vejle måtte nøjes med en skuffende placering som nummer 10 i 1. division. Nu står en ny sæson for døren - og dermed en ny kamp om herredømmet i Trekantområdet.
  Søndag spiller holdene den sidste test-match - oven i købet mod hinanden. Det foregår i landsbyen Engum lidt nord for Vejle.
  Vejle Boldklub har i årevis været den dominerende klub i trekantområdet, men nu er det Fredericia, der leverer de flotteste resultater.
  Vi tjekker forventningerne til den kommende sæson hos de to holds spillere og trænere.
  TV SYD runder også lige forkampen, der foregår mellem VBs veteraner og byrådspolitikere fra Vejle. Denne kamp dømmes af folketingsmedlemmerne Henrik Dam Kristensen, Soc.dem. og Kristian Thulesen Dahl, Dansk Folkeparti.
  